钦定古今图书集成/理学汇编/字学典/第095卷 > 司马相如
## 钦定古今图书集成/理学汇编/字学典/第095卷 > 司马相如

按《汉书》本传：“司马相如，字长卿，蜀郡成都人也。上读
《子虚赋》而善之，召问，请为游猎之赋，上令尚书给笔
札。赋奏天子，以为郎。尝从上至长杨猎，因上疏谏，拜
为孝文园令。”　按《艺文志》，司马相如作《凡将》篇。
按《墨薮气候时书》：汉文帝令蜀郡司马长卿采日辰
禽屈伸之体、升伏之势，象四时为书。